Διάφορα φάρμακα συνταγογραφούνται για το στρες με πιο συχνές τις βενζοδιαζεπίνες. Τα φάρμακα αυτά είναι πολύ αποτελεσματικά, χρησιμοποιούνται ευρέως, αλλά δεν είναι καραμέλες. Συνιστώνται όταν η αγχώδης διαταραχή είναι σοβαρή, όταν περιορίζει τις δραστηριότητες του ασθενή ή του προκαλεί έντονη δυσφορία και δυσλειτουργία. Επίσης να έχουμε κατά νου ότι υπάρχει κίνδυνος σωματικής και ψυχικής εξάρτησης από αυτά τα φάρμακα αλλά και σύνδρομο στέρησης. Γιατί τα λέω όλα αυτά; Για να ξεκινήσουμε αλλά και να διακόψουμε αυτά τα φάρμακα συμβουλευόμαστε μόνο το γιατρό μας και δεν δανειζόμαστε ένα χαπάκι από τη φίλη μας για τις δύσκολες ώρες.